section_heading: Osnivanje
paragraph_text: mini|Indexi 1966. mini|Indexi 1968. Na prvoj Gitarijadi u Beogradu 1964. Indexi su osvojili drugo mjesto i kao nagradu dobili mogućnost da snime prvi singl na kome su se našle četiri instrumentalne teme. Odlučili su se za obrade tadašnjih hitova “Sedam Veličanstvenih” (tema iz filma “The Magnificent Seven”), “Večeras u gradu mladih” (Johnny and the Hurricanes - “Teensville Tonight”) i “Atlantida” (The Shadows - “Atlantis”), dok je temu “Nikada” skladao Ismet Arnautalić i to je bila prva autentična rock kompozicija u BiH. Krajem 1964. Indexima se priključuje pjevač Davorin Popović (rođen 1946.), koji je do tada nastupao s grupom Pauci. Tokom 1965. nastavlja se osipanje prvobitne postave. Grupu napuštaju Slobodan Misaljević, Šefko Akšamija i Đorđe Uzelac, a iz grupe Lutalice dolaze gitarist Slobodan Bodo Kovačević (rođen 1946.) i basist Fadil Redžić (rođen 1946.).